Ema Blažková

Ema Blažková (* 31. august 1924, Praha – † 31. august 2003, Praha) bola česká maliarka, ilustrátorka a sochárka.

Rodina, detstvo 

Narodila sa v Prahe v rodine novinára a sokolského funkcionára Jaromíra Patrika Blažka. Bola vnučkou českého novinára a dôstojníka Patrika Blažka, spoluzakladateľa „Jednoty českých novinárov“. Detstvo prežila v Prahe, po všeobecnej škole nastúpila ako jedenásťročná do Dievčenského reálneho gymnázia vo Vodičkovej ulici.

Obdobie druhej svetovej vojny 
Jej otec v obave o ňu vo vojnových rokoch požiadal v lete 1941 o možnosť preradenia dcéry do Štátneho reálneho gymnázia v Roudnici nad Labem. Ema sa presťahovala k svojmu strýkovi do Račiněvsi a začala študijný rok 1941/1942 v septime tohoto gymnázia.

V čase stanného práva po atentáte na Reinharda Heydricha, bolo 20. júna 1942 Roudnické gymnázium obsadené Gestapom a 85 študentov, vrátane Emy Blažkovej, bolo zatknutých. Zámienkou akcie bola údajná príprava atentátu na jedného z učiteľov nemeckej všeobecnej školy v Roudnici nad Labem. Medzi zatknutými študentmi bolo celkom 16 dievčat, septimánok. Všetci zatknutí študenti boli prevezení do Terezína, uväznení a vypočúvaní v Malej pevnosti. Po päťmesačnom pobyte bola zaradená do pracovného tábora na Křivokláte ako lesná robotníčka. Počas väznenia v Terezíne dvaja zo študentov zomreli. Ema Blažková bola prepustená 2. novembra 1942.

Väznení študenti v terezínskej Malej pevnosti, ktorá bola pobočnou väznicou pražského gestapa, pracovali – dievčatá ako poľné robotníčky a ako upratovačky, chlapcov vozili na práce mimo Malú pevnosť. Ema Blažková sa počas pobytu v Terezíne snažila podľa možnosti tiež kresliť – zachytila tak na svojich obrázkoch prostredie Malej pevnosti, podobu ženského dvora, život žien v cele a portréty spoluväzňov, vrátane bývalých spolužiakov z gymnázia. Kresby boli z pevnosti posielané tajne v balíkoch s bielizňou. Niektoré kresby boli zložené tak, že tvorili papierovú krabičku na drobné darčeky, ktoré sa smeli posielať príbuzným. Musela tiež portrétovať dozorcov, ich ženy a deti.

Dňa 17. novembra 1944 bola opäť zatknutá Gestapom. V tú dobu bola nasadená v rámci „ročníka darovaného Ríši“ ako pomocná robotníčka v závode leteckých demontáží „Deutsche Lufthansa“ v mestečku Babí u Náchoda (dnes časť mesta Náchod). Desať dní strávila v samoväzbe a potom do májovej revolúcie 1945 pracovala v gumárenskom závode Kudrnáč v Náchode a následne na stavbe Štěchovickej priehrady.

Povojnové obdobie 
Po vojne, v máji 1945 začala opäť chodiť na gymnázium a maturovala dodatočne s právnou účinnosťou od roku 1943. Súkromne študovala kreslenie u V. V. Nováka. V školskom roku 1945/1946 študovala kreslenie na ČVUT u profesorov Martina Salcmana, Cyrila Boudy a Karla Lidického, v rokoch 1946/1947 na Akadémii výtvarných umení v Prahe u profesorov Karla Minara a Vladimíra Sychru a na Vysokej škole umeleckopriemyslovej v Prahe u profesora Antonína Pelca. Absolvovala ako akademická maliarka.

Predmetom jej kresieb a obrazov boli obzvlášť krajinomaľba a portréty (špecializovala sa na detský portrét), zaoberala sa aj žánrovými námetmi a zátišiami. K často opakovaným námetom jej diela patrili výjavy z rôznych zákutí rodnej Prahy (najmä z Malej Strany, kde žila v dome U Pavlánských), z příbramského kraja a Podřípska. Rovnako sa venovala ilustračnej tvorbe pre deti a vyučovala figurálne maliarstvo. V Krátkom filme Praha namaľovala animovanú rozprávku Dlhý, Široký a Bystrozraký.

V 60. rokoch absolvovala sériu študijných ciest do zahraničia, kde kreslila a maľovala (Grécko, Vietnam, Egypt, a i.)

Bola členkou spolku Svätobor.

Na konci roku 1974 bola zatknutá pre urážku verejného činiteľa a 14 mesiacov väznená v pražskej väznici v Ruzyni. O svojom väznení v Ruzyni písala v rokoch 199394 do „Necenzurovaných novín“.

Zomrela v deň svojich 79. narodenín v Prahe a je pochovaná v rodinnej hrobke na pražskom Vyšehradskom cintoríne.

Rodina a deti 
Manželom Emy Blažkovej bol Martin Gašparovič (19231989). Ema Blažková mala 3 deti, syna Lukáša (* 1953† 1953), syna Marka (* 1954), stavebného inžiniera, a dcéru Martinu (* 1961), vydanú Bezouškovú, herečku a vysokoškolskú pedagogičku.

Výstavy, výber

Samostatné 
 1945 Portréty spolužáků „Oktáva z vězňů“ – Výstavní síň firmy Bartoň, Národní třída, Praha
 1946 „Kresby z Malé pevnosti Terezín“, Klementinum, Praha
 1948 Tyršův dům, Praha
 1948 Tělocvičná jednota, Račiněves
 1949 Pelclovo reálné gymnázium, Rychnov nad Kněžnou
 1950 Luhačovice
 1951, 1952 Galerie Marold, Praha
 1955 Galerie Bulharská tvorba, Praha, názov výstavy: „Obrazy z bulharské cesty“
 1957 Galerie Německé informační služby, Praha („Krajiny z NDR“)
 1957 Athény – Vouliagmenti, Řecko „Obrazy z pobytu v Řecku“
 1957 Ústav informací ve stavebnictví, Praha
 1957 Ústřední lidová knihovna, Praha
 1958 Nová brána na Vyšehradě, Praha
 1959 Osvětový dům v Příbrami
 1964 Malostranská spořitelna, Praha
 1964 Foyer Hudebního divadla v Karlíně, Praha
 1965 Vrtbovská zahrada, Praha („Malostranské motivy“)
 1966 Lenigrad – Astoria, SSSR, „Bílé noci leningradské“
 1966 Galerie v Třebíči
 1967 Mnichov – Schwabing, SRN
 1969 Galerie Voršilská, Praha („Týdny v ateliéru“)
 1973 Výstavní síň SČSP, Praha („Terezín svědčí a varuje“)
 1978 Městská knihovna v Praze („Mládež v odboji“)
 1979 Malá síň zámku Duchcov „Z cesty po Vietnamu“
 1985 Okresní muzeum a Galerie v Klatovech
 2002 Karlovy Vary

Kolektívne 
 1972 Památník Terezín („Kresby vězňů Malé pevnosti Terezín 19401945”)
 1973 Památník Terezín („Terezín svědčí a varuje“)
 1992 „Umění za pevnostními valy 19401945: Kresby vězňů Malé pevnosti Terezín“ (Umenie za pevnostnými valy 19401945: Kresby väzňov Malej pevnosti Terezín) – Terezín Malá pevnost, IV. dvůr
 2002 Litoměřice (II. Salon českých, moravských a slezských malířů a sochařů)

Zúčastnila sa aj množstva ďalších kolektívnych výstav napr. s Kruhom výtvarných umelkýň, so Združením výtvarníkov Purkyně a so Spolkom výtvarných umelcov Marold (Reprezentačný dom hl. m. Prahy, galéria Dielo, Špálova galérie, a i.).

Výstavy in memoriam 
 2003 Památník Terezín („Peripetie”, samostatná výstava)
 2007 Muzeum v Roudnici nad Labem “Kresby z věznění v Malé pevnosti Terezín“ (Kresby z väznenia v Malej pevnosti Terezín), samostatná výstava
 2008 Galerie Portheimka, Praha („Praha pozapomenutá“, samostatná výstava)
 2009 Galerie Klementinum, Praha („Poklady“, výběr děl Severočeské galerie výtvarného umění a Památníku Terezín)
 2009 Galerie Sue Ryder, Praha (“Návraty”, samostatná výstava)

Bibliografie 
 1966 M. J. Pulec, E. Blažková (ilustrace): Krakonošův herbář (Krakonošov herbár), Vydavatelství obchodu
 2008 Jan Štíbr, Ema Blažková: Peripetie, Památník Terezín, Terezín, 23 stran, ISBN: 978-80-25425-21-3

Príspevky do novín a časopisov, výber 
O svojich skúsenostiach z väznenia v Malej pevnosti Terezín a povojnových súdnych procesoch s dozorcovia podávala svedectvo vo svojich príspevkoch do dennej tlače a časopisov, napr.

 1946 Umění potajmu i na rozkaz (Umenie potajomky aj na rozkaz), In.: Svobodné noviny, roč. 2, č. 41, 17. 2. 1946, str. 1 – 2
 1946 Oktáva z vězňů (Oktáva z väzňov), In.: Hlas osvobozených, roč. II, 3. mája 1946, č. 18
 1972 Čas tabel, In.: Večerní Praha, roč. XVIII, č. 104, 26. mája 1972
 1977 Návštěva Terezína, In.: Vlasta, 5. januára 1977
 1994 Jediný koncentrák se slušnou budoucností (Jediný koncentrák so slušnou budúcnosťou), In.: České noviny (týdeník litoměřického regionu), roč. 2, č. 1, 7. 1. 1994
 1995 Kreslila jsem M. Horákovou (Kreslila som M. Horákovou), In.: Masarykův lid, roč. I, č. 2, november 1995, str. 16

Referencie

Literatúra 
 Evžen Bach: Ve znamení hákového kříže. 14 míst jedné sexty a dvou septim zůstalo prázdných (V znamení hákového kríža. 14 miest jednej sexty a dvoch septim zostalo prázdnych). In.: Proud, roč. XIII, č. 21, str. 3
 Marie Báčová-Křížková: Terezín svědčí a varuje (Kresby vězňů Malé pevnosti Terezín 1940–1945), vyd. Český svaz protifašistických bojovníků v Praze – Památník Terezín, 1973 (zborník k výstave), str. 8–9, 28
 Hana Housková: Nebyla žádnou hrdinkou (Nebola žiadnou hrdinkou), In.: Mladá fronta, 18. septembra 1965, str. 3
 Pavel Koukal: Paleta ve vězení (Rozhovor s malířkou Emou Blažkovou) (Paleta vo väzení (Rozhovor s maliarkou Emou Blažkovou)), In.: Severočeský regionální deník, 3.–4. septembra 1994, str. 8
 Zbyšek Malý: Slovník českých a slovenských výtvarných umělců. 1950–1997. Díl 1. A–Č, Ostrava: Výtvarné centrum Chagall, 1998;  346 s. 
 V. Novák a kol.: Malá pevnost Terezín, edice Českého svazu protifašistických bojovníků, svazek 177, Naše vojsko, Praha, 1976, str. 81, 241 
 Red. rada: Terezínské listy, Sborník Památníku Terezín, č. 7, rok 1977, vyd. Severočeské nakladatelství, Ústí nad Labem, 1977, str. 30, 60
 Red. rada: Terezínské listy, Sborník Památníku Terezín, 46/2018, OSWALD, Praha, 2018, str. 23, ISBN 978-80-88052-14-2
 Red. rada: Katalog výstavy „II. salon českých, moravských a slezských malířů a sochařů“, vyd. Nakladatelství Dialog,  Litoměřice, 2002, str. 22, ISBN 80-85843-59-5
 Václava Suchá: Umění za pevnostními valy 1940–1945 (Kresby vězňů Malé pevnosti Terezín) (Umenie za pevnostnými valy 1940-1945: Kresby väzňov Malej pevnosti Terezín), vyd. Památník Terezín, 1992 (katalóg k výstave), str. 6, 18, 19

Externé odkazy 
 Kam po Česku: Ema Blažková – Takové věci (8. 3. 2008): https://www.kampocesku.cz/clanek/6765/ema-blazkova
 Památník Terezín: Školákem v Protektorátu – Emilie Blažková: http://skolakemvprotektoratu.pamatnik-terezin.cz/index.php/perzekuce-mladee-na-male-pevnosti/4-stedni-kola/perzekuce-mladee-na-male-pevnosti/348-odkaz-1-g-text-a-dokumenty-k-em-blakove 
 Databáze kníh.cz: https://www.databazeknih.cz/ilustratori/ema-blazkova-16292
 SKC – Souborný katalog České republiky: http://aleph.nkp.cz/publ/skc/003/58/08/003580814.htm 
 https://www.artbook.cz/products/108230?variant=27746535433
 Necenzurované noviny, 4/012, str. 16, 17. 4. 1994: http://www.cibulka.net/nnoviny/nn1994/nn1294/obsah/37.htm 
 Aukční síň Galerie Národní 25: https://www.galerie-narodni.cz/cs/autori/1010-detail/blazkova-ema/
 Podřipsko.cz: Račiněves: http://www.podripsko.cz/menuId-4-strankaId-118-stranka-racineves.html
 Národní registr profesionálních výtvarných umělců a designérů České republiky (Národný register profesionálnych výtvarných umelcov a dizajnérov Českej republiky): http://www.uvucr.cz/rejstrik/rejstrik.htm
 Atlas Česka: Oslavy 750 let obce Račiněves: http://www.kalendarakci.atlasceska.cz/oslavy-750-let-obce-racineves-38677/
 Informační systém abART: http://abart-full.artarchiv.cz/osoby.php?x=0&y=0&Fprijmeni=Bla%C5%BEkov%C3%A1*&Fjmeno=Ema&FnarozDen=&FnarozMes=&FnarozRok=&Fmisto=&FumrtiDen=&FumrtiMes=&FumrtiRok=&Fmistoumrti=&Fobor=

Zdroj 
 

Českí maliari
Českí sochári
Českí ilustrátori
Českí grafici
Politicky prenasledovaní v Česko-Slovensku
Väzni nacistických koncentračných táborov
Osobnosti z Prahy
Pochovaní v Prahe
Absolventi Akadémie výtvarných umení v Prahe